Berlin (dpa/SN). Fachowča FDP za zakitowansku politiku Marie-Agnes Strack-Zimmermann na tym wobstawa, warnowanja z Washingtona před spěšnym dobyćom talibanow w Afghanistanje wujasnić. To potwjerdźi wona dźensa w rańšim magacinje telewizije ZDF. Pječa bě němske wulkopósłanstwo we Washingtonje hižo 11. awgusta pisomnje před dramatiskim wuwićom w Afghanistanje warnowało. Zakitowanska ministerka Annegret Kramp-Karrenbauer (CDU) twjerdźi, zo je to hakle 23. awgusta zhoniła.
Proces nadpadow dla
Paris (dpa/SN). W francoskej stolicy Parisu započa so dźensa proces zahubnych islamistiskich terorowych nadpadow w Parisu před nimale šěsć lětami ze 130 mortwymi a 350 zranjenymi. Wobskorženych je 20 podhladnych, mjez nimi posledni hišće žiwy atentatnik. Ekstremisća běchu 13. nowembra 2015 na koncertnej žurli „Bataclan“ 90 ludźi zatřělili. Nimo toho na wjacorych městnach na wopytowarjow barow a hosćencow třělachu a mnohich morichu.
Weber wjace njekandiduje
szl_Latn pol_Latn szl_Latn ltz_Latn